Gramatica di Papiamento

**Gramatica di Papiamento** ta un set di regla basico y structural di idioma Papiamento. Esaki ta inclui e structura di palabra (morfologia) y frase (syntaxis). 

Morfologia di Papiamento ta ocupa su mes cu structura, formacion, funcion, y nificacion di palabra. Un ehempel simpel ta e *muchanan* ta feliz; e sustantivo *mucha* ta haya e sufiho *nan* pa forma plural. Ademas, syntaxis di Papiamento ta studia con ta ordena, coordina y subordina palabranan y e relacion entre e palabranan den frase:
:

## Sustantivo
Sustantivo ta referi na hende, animal, cos concreto of abstracto. Papiamento ta clasifica dos sustantivo:

# Nomber propio
# Sustantivo comun

### Nomber propio
Nomber propio ta referi na un nomber cu ta ser duna na un entidad pa distingui for di otro entidadnan di e mesun tipo:

# *Mi tin hopi tempo sin mira *'Pedro** y **Daniel**.''
# ***Arikok*' ta e sero mas halto di **[[Aruba]]**.*

=== Sustantivo comun ===
Sustantivo comun ta referi  na entidad cu ta comparti rasgo comun, por ehempel *mucha*, *curason*, *nubia*, [[dividivi|*watapana*]], *boa*, *planeta*, of [[filosofia|*filosofia*]]. Por distingui dos subclase di sustantivo comun:

# segun <u>forma</u>: sustantivo simpel, sustantivo componi, y sustantivo deriva.
# segun <u>nificacion</u>: sustantivo concreto, sustantivo abstracto, y sustantivo colectivo.

==== Forma ====
===== Sustantivo simpel: =====
Sustantivo simpel ta consisti di <u>un</u> palabra so: *cashi*, *sapato*, *curason*, *stream*, *periodo*, *simpel*, [[arkitectura|*arkitectura*]] of [[psicologia|*psicologia*]].

===== Sustantivo componi: =====
Sustantivo componi ta consisti di <u>mas cu un</u> palabra: *palo di tamerein*, *awa di wowo*, *cos di hunga*, *mucha homber*, of *mashin di cose*. En general, sustantivo componi tin e siguiente structura:

:

===== Sustantivo deriva: =====
En general, sustantivo deriva ta forma cu un sufiho:

Ehempel di sustantivo deriva: *comemento*, *dedicacion*, *compresion*, *conexion*, *trahado(r)*, *felicidad*, *violencia*.

==== Nificacion ====

===== Sustantivo concreto: =====
Sustantivo concreto ta un obheto <u>material</u>, por ehempel por percibi pa medio di sinti: *boter*, *muraya*, *tera*, *lamunchi*, *driguidek*, *hende*.

===== Sustantivo abstracto: =====
Sustantivo abstracto ta referi na lo <u>inmaterial</u>, un entidad abstracto: [[Siensia|*ciencia*]], [[Matemátika|*matematica*]], *ilusion*, *optimismo*, [[Emocion|*amor*]], *lealtad*, *beyesa*, of [[Emocion|*odio*]].

===== Sustantivo colectivo: =====
Sustantivo colectivo ta indica un <u>coleccion</u> di hende, animal of cos di e mesun sorto: *un mancha (di pisca)*, *un cacho (di bacoba)*, *un troshi (di druif)*, *un dozijn*, *un stapel*, *hende*, *klas*.

=== Plural ===

==== Sufiho *-nan* ====
Sustantivo por tin un nificacion plural sin y cu sufiho *-nan*. No ta uza e sufiho *-nan* ora tin un <u>interpretacion</u> plural.
:

==== Sustantivo como apelativo ====
Den e caso cu sustantivo como apelativo (nomber descriptivo) ta den forma plural, ta uza e sufiho *-nan:*

# ***Mucha<u>nan</u>**, boso bin tende!*
# ***Dama<u>nan</u>**, bonbini na e evento aki!*
# *Ma **shon<u>nan</u>**, ta con boso por bay misa asina bisti?*

==== Posicion di sufiho *-nan* ====

===== Sustantivo–adhetivo: =====
E sufiho *-nan* por tin dos posicion: 

# tras di sustantivo
# tras di adhetivo
E combinacion aki tin e siguiente structura:
:
Den e caso cu tin <u>mas cu un</u> adhetivo tras di un sustantivo plural, e ora ey ta pone e sufiho *-nan* <u>solamente</u> tras di e sustantivo. E structura ta mustra como lo siguiente:
:
:

===== Adhetivo–sustantivo: =====
Den e caso cu e adhetivo ta precede e sustantivo, por pone e sufiho *-nan* <u>solamente</u> tras di e sustantivo, por ehempel: *e bunita casnan*, *e maldito ladronnan*, of *e excelente presentacionnan*. E structura ta lo siguiente:

:

===== Sustantivo componi: =====
Sustantivo componi cu nificacion plural por tin dos posicion di e sufiho *-nan:*

# tras di e prome sustantivo
# tras di e ultimo sustantivo

E structura ta mustra como lo siguiente:
:

Ehempel di sustantivo componi cu nificacion plural: 
:

== Articulo ==
Un articulo ta aparece prome cu un sustantivo pa indica si e palabra ta defini of indefini. Papiamento ta clasifica dos articulo:

# Articulo defini: e
# Articulo indefini: un

=== Articulo defini ===
E uzo di articulo defini ta pa referi na un ser of un cos <u>determina</u> y <u>conoci</u> pa esnan comunicando. Articulo ta precede inmediatamente un sustantivo of lo por tin un palabra(nan) entre e articulo y sustantivo.

:

Ademas, tin casonan cu articulo defini <u>no</u> ta ser uza dilanti un sustantivo:
:
Articulo den Papiamento no tin [[genero]] manera otro idioma, por ehempel [[Hulandes]] of [[Spaño]]. Spaño tin tres artikulo: *el*, *la*, y *lo* (por ehempel, *el perro, la foto*, *la comida*/ *la casa*, *lo bueno*/ *lo contario*). [[Ingles]] tambe ta un di e idiomanan ku no tin genero: *the*, *a*, y *an*. Sinembargo, tin algun caso cu ta uza articulo defini Spaño: *la,* *al*, y e articulo neutro: *lo.* 

# ***Lo** mas importante ta pa bo ta responsabel den bida.*
# ***La** Reina ta na cabes di Reino Hulandes.*
# *Asina e yambo cuminsa herbe, mester lel'e **al** instante.*
Ademas, *'lo** por ser uza como parti di pronomber relativo (por ehempel, ''cual'' y ''ke''):

# ''E casa semper ta haci **locual** su pareha ta desea.''
# ''E sindicato a keda contento cu **loke** e director di e empresa a ofrece.''

=== Articulo indefini ===
Tin dos caso den cual articulo indefini ta ser uza:
:

== Adhetivo == 

E ta bisa algo di e sustantivo. E ta bini di [[Latin]] cu kemen ''adjectīvus'', "cu ta agrega". E palabra cu ta duna mas informacion tocante di e sustantivo cu ta acompañ'e.

casi semper bo ta skirbi band'i e sustantivo.
Ehempel: E homber halto. => "halto" ta bisa algo di e sustantivo.

Ta skirbi e adhetivo segun e genero y e cantidad di sustantivo.

Ehempel:
* a. E cabei largo
* b. E muhe bunita
* c. E casnan bunita

== Adverbio ==

Adverbio ta un palabra cu ta bisa algo di verbo, adhetivo, numeral, otro adverbio of di un frase completo. 
Adverbio tipicamente ta contesta e preguntanan manera: ''con?'', ''na ki manera?'' ''ki dia?'' ''na unda?'' y ''di kico ta extende''?.

* Adverbio **-mente**:   principalmente cu ta caba cu -mente (casualmente)

* Adverbio di lugar:       aki, aya, ey, esey, cerca, dilanti, patras, abou.

* Adverbio di tempo:       awe, ayera, pronto, semper, djey, prome, awo, nunca.

* Adverbio di modo:        bon, malo, pio, solamente, poco poco, apenas, lihe.

* Adverbio di cantidad:    mucho, poco, nada, algo, basta, hopi, mas.

* Adverbio di afirmacion:  si, tambe, claro, polaga, di mes, ma ta claro, sigur.

* Adverbio di negacion:    no, hamas, tampoco, ningun, ni sikiera, ni, nodo

* Adverbio di duda:        podise, talbes, por ta, kisas, dado momento, acaso.

== Numeral ==

Numeral ta categorisa den <u>numeral defini</u> y <u>numeral indefini.</u> Cada un tin nan subcategoria:   

# Numeral defini ta indica un cantidad exacto y ta consisti:
## Numeral cardinal
## Numeral ordinal
## Fraccion
## Numeral multipel
# Numeral indefini ta indica un cantidad no exacto y ta consisti:
## Numeral cardinal 
## Numeral ordinal
## Numeral multipel

Numeral (in)defini ta aparece den dos forma:
# numeral simpel, por ehempel: ''Burico no ta trompica **dos** (numeral defini cardinal) biaha riba e mesun piedra. Esey kiermen cu un burico mester a dal den **tur** (numeral indefini cardinal) e piedranan riba e isla pa awoki.''
# numeral componi, por ehempel: ''Mi frishider ta den laga bay. E ta na **nobentinuebe** (numeral defini cardinal). Esaki ta **e di cinco** (numeral defini ordinal) biahe cu esaki ta pasami.''
:

=== Numeral defini ===

==== Numeral defini cardinal ====
Numeral defini cardinal ta e cifranan di **un** te **infinito**, por ehempel:

* ''si **dos** man laba otro, tur **dos** ta keda limpi.''
* ''Tin **binticuater** alumno den mi klas cu mester pasa examen.''

Ta uza [[numeracion Romano]] pa indica number di por ehempel, capitulo, papa, of rey:

* ''Papa Juan Pablo **XXII** (**bintitres**)''
* ''Rey Carlos **V** (**cinco**)''
* ''Capitulo **X** (**dies**)''

Pa indica cantidad [[aproxima]] por uza:

:

Ehempel di cantidad aproxima:
* ''Nan tin **un 5 meter di waya n'ey** ainda.''
* ''E ta pisa por lo menos **un 200 kilo n'ey**.''
* ''E persona mester por tin **un 80 aña n'ey**.''

==== Numeral defini ordinal ====
Numeral defini ordinal ta indica <u>orden</u> di grado of di <u>secuencia</u>. E structura di numeral defini cardinal ta lo siguiente:

:
Ehempel di numeral defini ordinal:

* ''E ta **(e) di diesshete** den fila pa wak e show.''
* ''Esaki ta **(e) di cinuentitres** partido di futbol cu e taa presencia.''

E numeral defini ordinal **prome** ta e unico forma <u>iregular</u>. Normalmente no ta uza di. Ehempel:

* ''Esaki ta e **prome** buki cu mi cumpra di e autor ey.''

Den wega di baseball, enbes di uza **prome**, ta uza numeral defini ordinal Spaño, ora ta trata di base. Ehempel:

* ''El a logra yega **primera** (base) cu masha dificultad.''

En bes di uza e numeral defini ordinal **e di dos**, sa uza esun Spaño ''segunda''. Ehempel:

* ''Mi a cumpra un auto **segunda** mano.''

== Pronomber ==

E pronomber  ta defini en general, como e categoria gramatical cu por duna e posicion di e **sustantivo**.

**Pronomber Personal**
* Singular   => mi, bo, e
* Plural     => nos, boso, nan

**Pronomber Posesivo**
* Singular   => mi, bo, **su**
* Plural     => nos, boso, nan

**Nota:** "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus **el** ta pronomber.

**Pronomber Enfatisacion **

E kiermen duna enfasis/ extra atencion.

* Singular   => ami, abo, -
* Plural     => anos, aboso/ abosonan/bosonan, anan.

Ehempel: "**Ami** si tawatin ''un'' hamber" (ta duna exageracion).

== Preposicion ==

Preposicion ta manera: cu, den, di, riba, pa, banda di, tras di, transcurso di etc.

Tin tres sorto di preposicion:

* preposicion simpel
* preposicion componi
* expresion preposicional

**Preposicion simpel** => cerca, contra, cu, den, entre, na, pa, riba, te.

**Preposicion componi** => dilanti di, bou di, cerca di, dilanti di, door di.

**Expresion preposicional** => a causa di, a peticion di, cu cooperacion di, cortesia di.

**Nota:** como= no ta un preposicion. E palabra ta uni dos frase hunto. E ta un palabra di conhuncion.

Ehempel: 'Awe mi ta laat, ''como'' cu mi mester a desvia di mi auto'.

== Gerundio ==
E ta bini di Latin ''Gerundam'' cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende. 

Verbo cu ta caba cu a, e, y ta haya formacion di gerundio, ehempel: 

* caba  - cabando
* crece - creciendo
* bini  - biniendo

Ora tin un [[vocal]] dilanti di -iendo e ta bira -yendo, ehempel:

contrui   - contruyendo
contribui - contribuyendo 

Verbo monosilabico of verbo cu ta caba cu 'u' no ta haya gerundio, ehempel:

* wak   - 
wakiendo

* pupu  - 
pupiendo

* scop  - 
scopiendo

* verf  - 
verfiendo

* bedey - 
bedeyendo

* dal   - 
daliendo
 
* snoei - 
snoeiendo


Pa e grupo di verbo aki nos por uza "bezig + ta + verbo" pa expresa cu e accion ta tumando lugar.
Ehempel:

* E ta **bezig ta wak** television.
* E ta **bezig ta zorg** pa su ruman.
* E ta **bezig ta verf** e cas.

Of simplemente, nos por bisa:

* E ta ***wak*** television.
* E ta ***zorg*** pa su ruman.
* E ta ***verf*** e cas.

== Plural ==

* Plural ta expresa un cantidad di mas cu un (1).
* E palabra ta haya forma plural "nan"

E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.

Ehempel:

* Ana a cumpra **e** awacati**nan**.
* Buchi a verf **mi** benta**nan**.

E palabra ta haya "nan" ora tin un pronomber demonstrativo.
* e...aki
* e...aya
* e...ey

Ehempel:

* **E** blas**nan** **aki** ta kibra.
* **E** copi**nan** **ey** ta bon.
* **E** mata**nan** **aya** ta bunita.

Ora cu un palabra no ta specifica, e no ta haya "nan".

* Amanta ta bende **pastechi**.
* **Carchi** ta obtenibel na supermarket.

Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".

* **Hopi studiante** a bay Hulanda.
* E cuashi a perde **algun cabei**.
* E saco ta **yen di kiniki**.

Ta uza forma plural "nan" ora ta trata di un grupo specifico.
Ehempel:

* **Dama- y cabayeronan** mi kier yama boso tur bonbini.
* **Muchanan**, boso pasa akibanda.

**Nota*': Na Papiamento nos no ta pluralisa cu *-s'' (un di e excepcionnan: mil - miles, miyones, centenares)